কিন্তু নিশ্চিন্তের চাকরি ছেড়ে শেয়ার কেনাবেচার ঝুঁকিবহুল জীবনে এসে কী পেলেন? স্বপনের চট্‌জলদি জবাব, “স্বাধীনতা! চাকরির ধরাবাঁধা রোজগার এবং দশটা-পাঁচটার জীবন থেকে মুক্তি।“ তাঁর কথায়, “দেখুন, ভ্রমণ আমার নেশা। চাকরি করে বিদেশ-ভ্রমণ করা বেশ কষ্টকর। এক জন সাধারণ চাকুরিজীবীকে অনেক ভেবেচিন্তে বিদেশ-ভ্রমণ করতে হয়। আমার ক্ষেত্রে কিন্তু ব্যাপারটা সেই রকম নয়। শেয়ার বাজারে অর্থলগ্নি করে জীবনে যে আর্থিক স্বচ্ছলতা এসেছে, চাকরি করে তা কোনও দিনই আসতো না। এখন পরিবারের মানুষজনকে নিয়ে বছরে অন্তত দু-বার বিদেশ-ভ্রমণের যে ক্ষমতা, তা কিন্তু এসেছে শেয়ার বাজারে লগ্নি করেই।“